
DR.30.09.2021 63 

 
RMKe-12 ini mestilah bersifat terangkum, komprehensif, mampan, dan holistik demi 
membina kembali negara selepas wabak untuk jangka empat tahun ke hadapan.  

Tuan Yang di-Pertua, banyak yang ingin saya sentuh kalau berkait dengan isu 
pendidikan. Namun, waktu yang terhad dan saya ingin tumpukan hanya kepada tiga 
perkara utama. Pertamanya, sarapan pagi percuma di sekolah rendah. Keduanya, 
penerusan usaha reformasi pengajian tinggi dan yang ketiganya pendidikan TVET.  

Tuan Yang di-Pertua, laporan dan kajian mengenai isu bantut (morbidity) dan 
malnutrisi di kalangan murid sekolah rendah di Malaysia bukan baharu. Telah diterbitkan 
banyak kali oleh badan antarabangsa dan badan tempatan semenjak beberapa tahun 
yang lalu lagi. Pertama yang paling awal mendedahkan isu yang penting ini ialah Laporan 
Kanak-kanak Pinggiran oleh UNICEF dan DM-Analytics Sdn. Bhd. pada tahun 2018.  

  Kemudiannya diikuti dengan Laporan Memahami Pemakanan Sekolah di 
Malaysia oleh Khazanah Research Institute pada Februari 2020. Ketiga, Laporan 
Keluarga di Pinggiran, isu bersatu terbitan UNICEF dan United Nations Population Fund 
(UNFPA) pada Ogos 2020. Keempat, Laporan Analisis Situasi Wanita dan Kanak-kanak 
di Malaysia 2020 oleh UNICEF pada September 2020. Kelima, Laporan Keluarga di 
Pinggiran, Isu 2 juga oleh UNICEF dan UNFPA pada Oktober 2020. Antara isu pokok yang 
telah dibawa oleh kesemua laporan ini ialah pendedahan dapatan yang sama iaitu 
wujudnya isu bantut, kebantutan (morbidity) dan isu kurang zat yang amat serius di 
kalangan murid sekolah rendah di negara Malaysia ini. Ini adalah disebabkan oleh faktor 
ekonomi, faktor sosial dan lain-lain lagi.  

 
[Tuan Yang di-Pertua mempengerusikan mesyuarat] 
 
Tuan Yang di-Pertua, atas kesedaran inilah Program Sarapan  Percuma untuk 

semua pelajar sekolah rendah pernah diutarakan oleh KPM pada tahun 2019 untuk 
menurut rencananya dilaksanakan pada tahun 2020. Hakikat yang pahit mengenai wabak 
COVID-19, yang melanda kita ialah keadaan ekonomi rakyat menjadi semakin parah.  

Menurut laporan Jabatan Perangkaan Malaysia (DOSM), bilangan T20 telah 
merosot lebih 12 peratus. Manakala 20 peratus daripada golongan M40 pula telah beralih 
menjadi B40 akibat dampak pandemik ini. Hal ini secara tidak langsung menjejaskan 
tumbesaran anak-anak dan juga pendidikan mereka. Proses pembesaran anak-anak 
melalui makanan bergizi juga termasuk dalam proses bersepadu pendidikan.  

Tuan Yang di-Pertua, bertitik tolak dari kesedaran inilah, Program Sarapan 
Percuma untuk murid-murid sekolah rendah perlu dilaksanakan semula di bawah RMKe-
12. Diminta kerajaan untuk melaksanakannya di bawah lembayung RMKe-12. 
Pelaksanaan Program Sarapan Pagi ini dijangkakan akan memberikan manfaat kepada 
lebih 2.7 juta murid untuk tempoh 200 hari setahun. Ini menurut kajian pada tahun 2019. 
Manfaat yang lebih besar lagi bilangannya dijangkakan pasca COVID-19.  

Tambahan pula, selain daripada manfaat kesihatan, anak-anak juga mendapat 
nilai tambah daripada proses didikan kesetaraan dan nilai yang bakal dilaksanakan 
sepanjang tahun. Ini juga bakal memberikan manfaat kepada 50,000 orang guru di seluruh 
negara. Jikalau Program Sarapan Pagi ini dilaksanakan secara keseluruhannya, 7,772 
sekolah bakal terlibat. Program ini akan menguntungkan pembekal ayam, pembekal 
daging, ikan serta bahan basah yang lain seperti sayur, roti, beras tempatan di dalam 
lokaliti sekolah-sekolah yang terlibat. Daripada ribuan pembekal ini, ratusan ribu pekerja 
daripada pekerja pembekalan termasuk pekerja kantin akan dapat menstabilkan semula 
pendapatan keluarga mereka yang teruk dihenyak dampak COVID-19. Secara purata, 
terdapat lebih kurang 100,000 orang pekerja kantin di seluruh negara anggaran. Sekitar 
500,000 ahli keluarga pekerja akan mendapat manfaat secara langsung daripada 
Program Sarapan Pagi ini.  

■1600 

 Tuan Yang di-Pertua, RMKe-12 juga sepatutnya digunakan sebagai peluang 
untuk Malaysia bangkit meneruskan usaha reformasi pengajian tinggi. Ia pernah 
dimulakan pada tahun 2019. Di atas kesedaran tersebut, saya mencadangkan agar 
kerajaan menyegerakan melalui Kementerian Pendidikan Tinggi; pertamanya, penubuhan 



RMKe-12 ini mestilah bersifat terangkum, komprehensif, mampan, dan holistik demi membina kembali negara selepas wabak untuk jangka empat tahun ke hadapan. Tuan Yang di-Pertua, banyak yang ingin saya sentuh kalau berkait dengan isu pendidikan. Namun, waktu yang terhad dan saya ingin tumpukan hanya kepada tiga perkara utama. Pertamanya, sarapan pagi percuma di sekolah rendah. Keduanya, penerusan usaha reformasi pengajian tinggi dan yang ketiganya pendidikan TVET. Tuan Yang di-Pertua, laporan dan kajian mengenai isu bantut (morbidity) dan malnutrisi di kalangan murid sekolah rendah di Malaysia bukan baharu. Telah diterbitkan banyak kali oleh badan antarabangsa dan badan tempatan semenjak beberapa tahun yang lalu lagi. Pertama yang paling awal mendedahkan isu yang penting ini ialah Laporan Kanak-kanak Pinggiran oleh UNICEF dan DM-Analytics Sdn. Bhd. pada tahun 2018. Kemudiannya diikuti dengan Laporan Memahami Pemakanan Sekolah di Malaysia oleh Khazanah Research Institute pada Februari 2020. Ketiga, Laporan Keluarga di Pinggiran, isu bersatu terbitan UNICEF dan United Nations Population Fund (UNFPA) pada Ogos 2020. Keempat, Laporan Analisis Situasi Wanita dan Kanak-kanak di Malaysia 2020 oleh UNICEF pada September 2020. Kelima, Laporan Keluarga di Pinggiran, Isu 2 juga oleh UNICEF dan UNFPA pada Oktober 2020. Antara isu pokok yang telah dibawa oleh kesemua laporan ini ialah pendedahan dapatan yang sama iaitu wujudnya isu bantut, kebantutan (morbidity) dan isu kurang zat yang amat serius di kalangan murid sekolah rendah di negara Malaysia ini. Ini adalah disebabkan oleh faktor ekonomi, faktor sosial dan lain-lain lagi. [Tuan Yang di-Pertua mempengerusikan mesyuarat]. Tuan Yang di-Pertua, atas kesedaran inilah Program Sarapan Percuma untuk semua pelajar sekolah rendah pernah diutarakan oleh KPM pada tahun 2019 untuk menurut rencananya dilaksanakan pada tahun 2020. Hakikat yang pahit mengenai wabak COVID-19, yang melanda kita ialah keadaan ekonomi rakyat menjadi semakin parah. Menurut laporan Jabatan Perangkaan Malaysia (DOSM), bilangan T20 telah merosot lebih 12 peratus. Manakala 20 peratus daripada golongan M40 pula telah beralih menjadi B40 akibat dampak pandemik ini. Hal ini secara tidak langsung menjejaskan tumbesaran anak-anak dan juga pendidikan mereka. Proses pembesaran anak-anak melalui makanan bergizi juga termasuk dalam proses bersepadu pendidikan. Tuan Yang di-Pertua, bertitik tolak dari kesedaran inilah, Program Sarapan Percuma untuk murid-murid sekolah rendah perlu dilaksanakan semula di bawah RMKe- 12. Diminta kerajaan untuk melaksanakannya di bawah lembayung RMKe-12. Pelaksanaan Program Sarapan Pagi ini dijangkakan akan memberikan manfaat kepada lebih 2.7 juta murid untuk tempoh 200 hari setahun. Ini menurut kajian pada tahun 2019. Manfaat yang lebih besar lagi bilangannya dijangkakan pasca COVID-19. Tambahan pula, selain daripada manfaat kesihatan, anak-anak juga mendapat nilai tambah daripada proses didikan kesetaraan dan nilai yang bakal dilaksanakan sepanjang tahun. Ini juga bakal memberikan manfaat kepada 50,000 orang guru di seluruh negara. Jikalau Program Sarapan Pagi ini dilaksanakan secara keseluruhannya, 7,772 sekolah bakal terlibat. Program ini akan menguntungkan pembekal ayam, pembekal daging, ikan serta bahan basah yang lain seperti sayur, roti, beras tempatan di dalam lokaliti sekolah-sekolah yang terlibat. Daripada ribuan pembekal ini, ratusan ribu pekerja daripada pekerja pembekalan termasuk pekerja kantin akan dapat menstabilkan semula pendapatan keluarga mereka yang teruk dihenyak dampak COVID-19. Secara purata, terdapat lebih kurang 100,000 orang pekerja kantin di seluruh negara anggaran. Sekitar 500,000 ahli keluarga pekerja akan mendapat manfaat secara langsung daripada Program Sarapan Pagi ini. #1600 Tuan Yang di-Pertua, RMKe-12 juga sepatutnya digunakan sebagai peluang untuk Malaysia bangkit meneruskan usaha reformasi pengajian tinggi. Ia pernah dimulakan pada tahun 2019. Di atas kesedaran tersebut, saya mencadangkan agar kerajaan menyegerakan melalui Kementerian Pendidikan Tinggi; pertamanya, penubuhan.